Document ID: 32013R1331

A TANÁCS 1331/2013/EU RENDELETE
(2013. december 10.)
az Európai Unió tisztviselőire és egyéb alkalmazottaira vonatkozó nyugdíjjárulékok mértékének 2012. július 1-jétől történő kiigazításáról
AZ EURÓPAI UNIÓ TANÁCSA,
tekintettel az Európai Unió működéséről szóló szerződésre,
tekintettel a tisztviselők személyzeti szabályzatáról és az Európai Közösségek egyéb alkalmazottainak alkalmazási feltételeiről szóló 259/68/EGK, Euratom, ESZAK tanácsi rendeletre (1) (a továbbiakban: a Személyzeti Szabályzat) és különösen annak 83a. cikkére és XII. mellékletére,
tekintettel az Európai Bizottság javaslatára,
mivel:
(1)
A személyzeti szabályzat XII. melléklete 13. cikkének megfelelően az Eurostat benyújtotta a nyugdíjrendszer biztosításmatematikai értékeléséről szóló 2012. évi jelentését, amely naprakésszé teszi a fenti mellékletben rögzített paramétereket. Ebből az értékelésből kitűnik, hogy a nyugdíjrendszer biztosításmatematikai egyensúlyának biztosítása érdekében szükséges hozzájárulás mértékének az alapilletmény 9,9 %-ának kell lennie.
(2)
A személyzeti szabályzat XII. melléklete 2. cikkének (1) bekezdése értelmében a kiigazítás nem vezethet az előző évben érvényes mértéknél (11,6 %) egy százalékponttal több vagy kevesebb hozzájáruláshoz.
(3)
A Tanács úgy véli, hogy az Unió tisztviselői és egyéb alkalmazottai nyugdíjrendszere biztosításmatematikai egyensúlyának biztosítása érdekében, továbbá figyelembe véve a 2011. és a 2012. évi biztosításmatematikai értékeléseket, a hozzájárulás mértékét az alapilletmény 10,6 %-ára kell kiigazítani.
(4)
E kiigazítás eredménye ugyanakkor az Unió tisztviselői és egyéb alkalmazottai díjazása és nyugdíja 2011-re és 2012-re vonatkozó kiigazítása tárgyában, valamint az Unió tisztviselőire és egyéb alkalmazottaira vonatkozó nyugdíjjárulékok mértékének 2011-re vonatkozó kiigazítása tárgyában folyamatban lévő bírósági eljárások kimenetelének függvényében változhat. Ezek az ügyek befolyásolhatják a nyugdíjjárulékok 2012-re és 2013-ra vonatkozó mértékének számítását, és szükségessé tehetik, hogy a Tanács az EUMSZ 266. cikkének megfelelően visszaható hatállyal kiigazítsa azokat. Adott esetben ez a túlfizetett összegeknek a személyzettől való visszaigénylését eredményezheti,
ELFOGADTA EZT A RENDELETET:
1. cikk
2012. július 1-jei hatállyal a személyzeti szabályzat 83. cikkének (2) bekezdésében rögzített hozzájárulás mértéke 10,6 %.
2. cikk
Ez a rendelet az Európai Unió Hivatalos Lapjában való kihirdetését követő napon lép hatályba.
Ez a rendelet teljes egészében kötelező és közvetlenül alkalmazandó valamennyi tagállamban.
Kelt Brüsszelben, 2013. december 10-én.

Labels: 0
15